open-index/open-wikipedia-markdown huggingface dataset:
সাউথ এশিয়ান ফেডারেশন অব অ্যাকাউন্ট্যান্টস

**সাউথ এশিয়ান ফেডারেশন অব অ্যাকাউন্ট্যান্টস** () বা সংক্ষেপে **সাফা** (SAFA) দক্ষিণ এশীয় আঞ্চলিক সহযোগিতা সংস্থা (সার্ক) এর ৮টি দেশের একটি পেশাদারী হিসাববিদ সংস্থা। সার্কভুক্ত দেশসমূহের জনস্বার্থ ও অর্থনৈতিক উন্নয়নের জন্য এই সংগঠন কাজ করে থাকে।

## ইতিহাস
সাউথ এশিয়ান ফেডারেশন অব অ্যাকাউন্ট্যান্টস সংগঠনটি ১৯৮৪ সালে প্রতিষ্ঠিত হয়েছিল। এটি সার্কের অন্তর্গত একটি প্রতিষ্ঠান। এর উদ্দেশ্য নতুন কোন পদ্ধতি বা মানগত পরিবর্তন তৈরী করা নয়, বরং পারস্পরিক সম্পর্ক উন্নয়নের মাধ্যমে সাধারণ জ্ঞান বৃদ্ধি ও আন্তর্জাতিক হিসাবরক্ষণ আদর্শের অনুরূপ মান বজায় রাখা। আন্তর্জাতিক এবং অঞ্চলভিত্তিক পারস্পরিক সহযোগিতা ও হিসাবরক্ষণ পেশার মান উন্নয়নের লক্ষ্যে ভারত, পাকিস্তান, নেপাল,  শ্রীলঙ্কা ও বাংলাদেশের চার্টার্ড অ্যাকাউন্ট্যান্টস ইনস্টিটিউটগুলিকে অর্থাৎ রাজকীয় সনদপ্রাপ্ত হিসাববিদদের সংস্থাগুলিকে নিয়েই এটি প্রতিষ্ঠা করা হয়। বর্তমানে ভুটান, আফগানিস্তান এবং মালদ্বীপ সাফা'র পর্যবেক্ষক। সাউথ এশিয়ান ফেডারেশন অব অ্যাকাউন্ট্যান্টস সংগঠনটি দক্ষিণ এশিয়ার হিসাবরক্ষণ পেশার সঙ্গে সংশ্লিষ্ট প্রতিষ্ঠানগুলোর একটি ফোরাম, যার লক্ষ্য ও উদ্দেশ্যে হলো শিক্ষা, প্রশিক্ষণ, কৌশলগত এবং নৈতিক মানদণ্ডের ভিত্তিতে হিসাবরক্ষণ পেশার উৎকর্ষ সাধন করা।

সাউথ এশিয়ান ফেডারেশন অব অ্যাকাউন্ট্যান্টস এর সাবেক সভাপতি ছিলেন বাংলাদেশের সাবেক উপপ্রধানমন্ত্রী জামাল উদ্দিন আহমেদ। তিনি ২ বার এর সভাপতি হয়েছিলেন।

## তথ্যসূত্র

বিষয়শ্রেণী:দক্ষিণ এশীয় আঞ্চলিক সহযোগিতা সংস্থা
এম এ মতিন (রাজনীতিবিদ)

**এম এ (মোহাম্মদ আব্দুল) মতিন** (–১৩ জুন ২০১২) বাংলাদেশের রাজনীতিবিদ ও চিকিৎসক যিনি সংসদ সদস্য, মন্ত্রী ও উপপ্রধানমন্ত্রী ছিলেন।

## জন্ম ও প্রাথমিক জীবন
মতিন  সালে সিরাজগঞ্জের শাহজাদপুরে জন্মগ্রহণ করেন।

## রাজনৈতিক জীবন
এম এ মতিন বাংলাদেশ জাতীয়তাবাদী দল ও বাংলাদেশ জাতীয় পার্টির সদস্য ছিলেন। তিনি শাহজাদপুর থেকে একাধিকবার সাংসদ নির্বাচিত হয়ে প্রথমে জিয়াউর রহমান ও পরে এরশাদ সরকারের মন্ত্রিসভার সদস্য ছিলেন তিনি। দুই সরকারে তিনি স্বরাষ্ট্র, স্বাস্থ্য, যুব ও ক্রীড়া, বেসরকারি বিমান ও পর্যটন মন্ত্রণালয়ের দায়িত্ব পালন করেন।

১৯৭৯ সালের দ্বিতীয় জাতীয় সংসদ নির্বাচনে বাংলাদেশ মুসলিম লীগের প্রার্থী হিসেবে তিনি তৎকালীন পাবনা-৫ আসন থেকে সংসদ সদস্য নির্বাচিত হন। তিনি ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন সিরাজগঞ্জ-৭ আসন থেকে সংসদ সদস্য নির্বাচিত হন।

২০০১ সালের অষ্টম জাতীয় সংসদ নির্বাচনে চারদলীয় জোটের ব্যানারে সিরাজগঞ্জ-৭ আসন থেকে তিনি সংসদ সদস্য নির্বাচিত হন।

## কর্মজীবন
এম এ মতিন একজন চক্ষু বিশেষজ্ঞ চিকিৎসক ছিলেন। তিনি বাংলাদেশ চক্ষু চিকিৎসা সমিতির সভাপতি, বিএনএস চক্ষু হাসপাতাল ও নর্থ বেঙ্গল মেডিকেল কলেজ এর প্রতিষ্ঠাতা এবং বেসরকারি বিশ্ববিদ্যালয় নর্থ সাউথ ইউনিভার্সিটির অন্যতম প্রতিষ্ঠাতা সহ এশিয়া বিশ্ববিদ্যালয়ের প্রতিষ্ঠাতা ও উপাচার্য ছিলেন তিনি।

## পরিবার
এম এ মতিনের স্ত্রী তাসনিমা মতিনও চিকিৎসক। তার বড় ছেলে এম এ মুকিত বঙ্গবন্ধু শেখ মুজিব মেডিক্যাল বিশ্ববিদ্যালয়ের হৃদরোগ বিভাগের অধ্যাপক। ছোট ছেলেএম এ মুহিত এশিয়া বিশ্ববিদ্যালয়ের উপ-উপাচার্যের দায়িত্ব পালন করছেন। তৎকালীন পাকিস্তান সরকারের শিল্পমন্ত্রী আব্দুল্লাহ আল মাহমুদের বড় জামাতা তিনি। বিএনপির স্থায়ী কমিটির সদস্য এবং সাবেক প্রতিমন্ত্রী ইকবাল হাসান মাহমুদ টুকুর ভগ্নীপতি তিনি।

## মৃত্যু
এম এ মতিন ১৩ জুন ২০১২ সালে ঢাকার রাজারবাগ ১১৬ শান্তিনগরের নিজ বাসভবনে হৃদযন্ত্রের ক্রিয়া বন্ধ হয়ে মৃত্যুবরণ করেন। সিরাজগঞ্জের পারিবারিক কবরস্থানে তাকে সমাহিত করা হয়।

## তথ্যসূত্র

বিষয়শ্রেণী:১৯৩০-এর দশকে জন্ম
বিষয়শ্রেণী:২০১২-এ মৃত্যু
বিষয়শ্রেণী:সিরাজগঞ্জ জেলার রাজনীতিবিদ
বিষয়শ্রেণী:বাংলাদেশের উপপ্রধানমন্ত্রী
বিষয়শ্রেণী:জিয়াউর রহমানের মন্ত্রিসভার সদস্য
বিষয়শ্রেণী:আবদুস সাত্তারের মন্ত্রিসভার সদস্য
বিষয়শ্রেণী:বাংলাদেশ জাতীয় পার্টির রাজনীতিবিদ
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:বাংলাদেশ মুসলিম লীগের সাবেক রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:বাংলাদেশী চিকিৎসক
বিষয়শ্রেণী:বাংলাদেশের সাবেক মন্ত্রী
বিষয়শ্রেণী:এরশাদের মন্ত্রিসভার সদস্য
বিষয়শ্রেণী:বাংলাদেশের বাণিজ্যমন্ত্রী
বিষয়শ্রেণী:বাংলাদেশের বেসামরিক বিমান পরিবহন ও পর্যটন মন্ত্রী
বিষয়শ্রেণী:বাংলাদেশের গৃহায়ন ও গণপূর্তমন্ত্রী
বিষয়শ্রেণী:১৯৩২-এ জন্ম
বিষয়শ্রেণী:বাংলাদেশের সড়ক পরিবহন ও সেতুমন্ত্রী
জাহিদ রাজ্জাক (ক্রিকেটার)

**জাহিদ রাজ্জাক**  একজন সাবেক বাংলাদেশী ক্রিকেটার, যিনি ১৯৮৮ থেকে ১৯৯০ সালের মধ্যে বাংলাদেশের হয়ে ৩টি একদিনের আন্তর্জাতিক ম্যাচ। ৬,৪,৪ স্কোরের পর তার খেলোয়াড় হিসেবে কর্মজীবন শেষ হয়। এছাড়াও তিনি ১৯৮৬ ও ১৯৯০ সালে আইসিসি ট্রফি টুর্নামেন্ট খেলে ব্যর্থ হন।

## বাল্যকাল

## তথ্যসূত্র

বিষয়শ্রেণী:১৯৬৭-এ জন্ম
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:বাংলাদেশী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:চট্টগ্রাম থেকে আগত ক্রিকেটার
মাইকেল অতুল ডি'রোজারিও

**মাইকেল অতুল ডি'রোজারিও** (২৩ নভেম্বর ১৯২৫২৪ ফেব্রুয়ারি ২০১৬) ছিলেন একজন রোমান ক্যাথলিক ধর্মযাজক। তিনি ১৯৭০ থেকে ২০০৫ সাল পর্যন্ত খুলনা রোমান ক্যাথলিক অঞ্চলের বিশপ হিসেবে দায়িত্ব পালন করেন।

## প্রাথমিক জীবন
মাইকেল অতুল ডি'রোজারিও ১৯২৫ সালের ২৩ নভেম্বর ঢাকার নয়নশ্রীতে জন্মগ্রহণ করেন। তার পিতার নাম ভিনসেন্ট সাধু ডি'রোজারিও এবং মাতার নাম ডোমিঙ্গা গমেজ। ১৯৩৯ সালে বান্দুরার *লিটল ফ্লাওয়ার সেমিনারি*তে প্রবেশের মাধ্যমে খ্রিস্টধর্ম সম্পর্কে তার জ্ঞানার্জনের সূচনা হয়।

## ধর্মীয় জীবন
মাইকেল বাংলাদেশের খুলনা রোমান ক্যাথলিক ধর্মপ্রদেশের অবসরপ্রাপ্ত ধর্মপাল ছিলেন। ১৯৫৩ সালের ৬ জুন ইন্ডিয়ানার সেক্রেড হার্ট গির্জায় তার যাজকীয় অভিষেক হয়। এরপর থেকে তিনি গির্জার পুরোহিত, কারিতাস বাংলাদেশের প্রেসিডেন্ট, সাপ্তাহিক *প্রতিবেশী*র সম্পাদক এবং ঢাকার নটর ডেম কলেজের যুক্তিবিদ্যা বিভাগে শিক্ষকতা সহ বিভিন্ন মিশনারি প্রতিষ্ঠানে দায়িত্ব পালন করেন। ১৯৭০ সালের ১৩ ডিসেম্বর তিনি খুলনার বিশপ হিসেবে মনোনীত হন। পরবর্তীতে, ২০০৫ সালে তিনি এ পদ থেকে পদত্যাগ করেন। 

## মৃত্যু
মাইকেল ২০১৬ সালের ২৪ ফেব্রুয়ারি ঢাকার স্কয়ার হাসপাতালে মৃত্যু বরণ করেন। তাকে খুলনার সেন্ট যোসেফ'স ক্যাথিড্রাল প্রাঙ্গনে সমাহিত করা হয়।

## তথ্যসূত্র

বিষয়শ্রেণী:১৯২৫-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:বাংলাদেশী খ্রিস্টান
বিষয়শ্রেণী:বাংলাদেশী রোমান ক্যাথলিক বিশপ
বিষয়শ্রেণী:নটর ডেম কলেজ, ঢাকার শিক্ষক
ফজলুল হক (বিচারপতি)

বিচারপতি **মোহাম্মদ ফজলুল হক** (১৯৩৮-১৬ নভেম্বর ২০২৩) বাংলাদেশের উচ্চ আদালতের একজন বিচারক ছিলেন। তিনি ২০০৭ সালে নির্দলীয় তত্ত্বাবধায়ক সরকারের উপদেষ্টা ছিলেন।

## তত্ত্বাবধায়ক সরকার
ফজলুল হক ৩১ অক্টোবর, ২০০৬ রাষ্ট্রপতির অধীনে ও প্রধান উপদেষ্টার নেতৃত্বে দশ জন উপদেষ্টা নিয়ে গঠিত নির্দলীয় তত্ত্বাবধায়ক সরকারের উপদেষ্টা নির্বাচিত হন। উক্ত পদ দেশের একজন মন্ত্রীর সমতুল্য।

২০০৬ সালের শেষের দিকে বাংলাদেশে রাজনৈতিক সংকট শুরু হয়েছিলো। প্রধান উপদেষ্টার সিদ্ধান্তক্রমে নির্বাচনের ঘোষণা দেওয়া হয়, এমনকি বাংলাদেশের বৃহত্তম রাজনৈতিক দল আওয়ামী লীগ যদি নির্বাচনে না আসে, তবুও নির্বাচন করার কথা বলা হয়। এই সময় ফজলুল হক অন্যান্য উপদেষ্টাদের সাথে আওয়ামী লীগের সাথে বেশ কয়েকবার আলোচনায় বসেন। আলোচনার মাধ্যমে ২২ জানুয়ারি, ২০০৭ সালের নির্বাচনে আওয়ামী লীগের অংশগ্রহণ নিশ্চিত করার ব্যবস্থা করা হয়।  প্রধান উপদেষ্টার সাথে মতানৈক্য হওয়ায় চার জন উপদেষ্টা পদত্যাগ করলেও ফজলুল হক পতত্যাগ করেন নি।

১১ জানুয়ারি, ২০০৭ প্রধান উপদেষ্টা পদত্যাগ করেন। তখন নতুন প্রধান উপদেষ্টা নির্বাচিত হওয়ার পূর্ববর্তী সময়ের পর্যন্ত ফজলুল হককে তত্ত্বাবধায়ক সরকারের প্রধান উপদেষ্টা করা হয়।  ১২ জানুয়ারি, ২০০৭ ড. ফখরুদ্দীন আহমেদ নতুন প্রধান উপদেষ্টা হিসেবে নিয়োগ পান এবং ফজলুল হক বাংলাদেশের ইতিহাসে সবচেয়ে কম সময়ের জন্য হওয়া সরকার প্রধানের পদ থেকে চলে যান।

## কেলেঙ্কারি
২০০৭ ও ২০০৮ সালে তার বিরুদ্ধে দুর্নীতি দমন কমিশন ঘুষ কেলেঙ্কারির তদন্ত করে ও অভিযুক্ত করে যা ২০১০ সাল পর্যন্ত স্থায়ী ছিলো।

## তথ্যসূত্র

বিষয়শ্রেণী:১৯৩৮-এ জন্ম
বিষয়শ্রেণী:বাংলাদেশের প্রধানমন্ত্রী
বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা
বিষয়শ্রেণী:ইয়াজউদ্দিন আহম্মেদের মন্ত্রিসভার সদস্য
বিষয়শ্রেণী:২০২৩-এ মৃত্যু
বিষয়শ্রেণী:বাংলাদেশের ভূমি উপদেষ্টা
বিষয়শ্রেণী:বাংলাদেশের প্রধান উপদেষ্টা
সাহিত্যে স্বাধীনতা পুরস্কার

**সাহিত্যে স্বাধীনতা পুরস্কার** হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলা ভাষা ও সাহিত্য ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক  কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই কাজী নজরুল ইসলাম (মরণোত্তর)'কে “সাহিত্যে স্বাধীনতা পুরস্কার” প্রদান করা হয়।

## আরও দেখুন
* স্বাধীনতা পুরস্কার;
* সাহিত্যে স্বাধীনতা পুরস্কার বিজয়ীদের তালিকা।

## তথ্যসূত্র

## বহিঃসংযোগ
* স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা।

বিষয়শ্রেণী:স্বাধীনতা পুরস্কার
বিষয়শ্রেণী:১৯৭৭-এ প্রবর্তিত পুরস্কার
বিষয়শ্রেণী:১৯৭৭-এ বাংলাদেশে প্রতিষ্ঠিত
সাজ্জাদুল হাসান

**মোহাম্মাদ সাজ্জাদুল হাসান** ছিলেন বাংলাদেশের প্রথম শ্রেণীর ক্রিকেটার। তিনি খুলনা বিভাগীয় দলের টপ-অর্ডার ব্যাটসম্যান ছিলেন। ২০০২-২০০৩ সালে বাংলাদেশের ঘরোয়া ক্রিকেটে তিনি অন্যতম সেরা রান সংগ্রাহকদের একজন তিনি।

## জন্ম
মোহাম্মাদ সাজ্জাদুল হাসানের জন্ম খুলনায়। তিনি ১৯৭৮ সালের ২৫ সেপ্টেম্বর জন্মগ্রহণ করেন। তার ডাকনাম 'সেতু'।

## ক্রিকেটে পরিসংখ্যান
তিনি ২০০২ সাল থেকে ২০০৭ সাল পর্যন্ত খুলনা বিভাগীয় দলে খেলেছেন। ঢাকার ক্লাব ক্রিকেটেও খেলেছেন তিনি। এছাড়াও খেলেছেন ধানমণ্ডি ক্লাব, ব্রাদার্স ইউনিয়ন ও সিটি ক্লাবে। প্রথম শ্রেণীর ক্রিকেটে ৫০টি ম্যাচ খেলে তিনি ২৪৪৩ রান সংগ্রহ করেন, তার গড় ছিলো ২৮.০৮। তিনি মোট ৩ বার শত রান ও ১২ বার অর্ধশত রান করেন। তার সর্বোচ্চ রান ছিলো ১৪৭।

## অধিনায়কত্ব
মোহাম্মাদ সাজ্জাদুল হাসান খুলনা বিভাগীয় দলে দুইবার অধিনায়ক ছিলেন। কিন্তু দুইবারই পরাজিত হয়েছলেন, যার মধ্যে একবার রাজশাহী বিভাগ ও পরেরবার চট্টগ্রাম বিভাগের বুরুদ্ধে।

## মৃত্যু
২০০৭ সালের ১৬ মার্চ তারিখে মাত্র ২৮ বছর বয়সে মোহাম্মাদ সাজ্জাদুল হাসান মারা গেছেন। একটি ভয়াবহ সড়ক দূর্ঘটনায় মানজারুল ইসলাম রানার সাথে তিনি মারা যান।

## স্বীকৃতি
মোহাম্মাদ সাজ্জাদুল হাসান ও মঞ্জরুল ইসলাম রানাকে ২০১৬ সালে খুলনা টাইটান্সের আইকন খেলোয়াড় হিসেবে ঘোষণা করা হয়েছিলো। খুলনা টাইটানসের জার্সিতে বিপিএলের সময় জার্সির হাতায় মানজারুল ইসলাম রানা ও সাজ্জাদুল হাসান সেতুর নাম লেখা ছিলো।

## তথ্যসূত্র

## বহিঃসংযোগ
* 
* 
* Report of the accident

বিষয়শ্রেণী:১৯৭৮-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:বাংলাদেশী ক্রিকেটার
বিষয়শ্রেণী:খুলনা বিভাগের ক্রিকেটার
বিষয়শ্রেণী:খুলনা থেকে আগত ক্রিকেটার
বিষয়শ্রেণী:বাংলাদেশে সড়ক দুর্ঘটনায় মৃত্যু
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
আয়ুব বিবি সিটি কর্পোরেশন স্কুল এন্ড কলেজ

**আয়ুব বিবি সিটি কর্পোরেশন স্কুল এন্ড কলেজ** বাংলাদেশের চট্টগ্রাম জেলার একটি শিক্ষাপ্রতিষ্ঠান।

## অবস্থান
প্রতিষ্ঠানটি চট্টগ্রাম জেলার কর্ণফুলী উপজেলার চর পাথরঘাটা ইউনিয়নের খোয়াজনগর এলাকায় অবস্থিত।

## ইতিহাস
১৯৯৮ সালে এলাকার শিক্ষানুরাগী আলহাজ্ব আজিম আলী সাহেব স্কুল ও কলেজ বাস্তবায়ন কমিটির সদস্যদের সাথে আলাপ আলোচনার মাধ্যমে ও তৎকালীন ৩৭নং ওয়ার্ড কমিশনার আলহাজ্ব জাকারিয়া সাহেবের নেতৃত্বে ৪ কানি ৭ গন্ডা জমি ও ৩ (তিন) লক্ষ টাকার চেক চট্টগ্রাম সিটি কর্পোরেশনের অনুকূলে হস্তান্তর করেন। তারই ফলশ্রুতিতে জনাব আজিম আলীর শ্রদ্ধেয় পিতা মরহুম আয়ুব আলী এবং মাতা মিসেস বিবিজান বেগম এর নামানুসারে প্রতিষ্ঠানটি সিটি কর্পোরেশনের অধীনে মাধ্যমিক বিদ্যালয় হিসেবে প্রতিষ্ঠিত হয়। পরবর্তীতে উচ্চ মাধ্যমিক পর্যায়ে শিক্ষাদান ব্যবস্থা চালু করা হয়।

## ব্যবস্থাপনা
প্রতিষ্ঠানটি প্রতিষ্ঠাকাল থেকেই চট্টগ্রাম সিটি কর্পোরেশনের অধীনে পরিচালিত হয়ে আসছে।

## শিক্ষকবৃন্দ
বিদ্যালয়ের প্রধান শিক্ষক জনাব মাহফুজ আহমদ। এছাড়া আরো অভিজ্ঞ শিক্ষকমণ্ডলী এ বিদ্যালয়ে কর্মরত আছেন।

## অবকাঠামো
বিদ্যালয়ের মূল ভবনটি চারতলা ভবন। বিদ্যালয় ভবনের সামনে ছাত্রছাত্রীদের খেলাধুলার জন্য একটি বিশাল মাঠ রয়েছে।

## শিক্ষা কার্যক্রম
এ প্রতিষ্ঠানে সহ-শিক্ষা ব্যবস্থা রয়েছে এবং বর্তমানে উচ্চ মাধ্যমিক পর্যায় পর্যন্ত পাঠদান করা হয়। বর্তমানে সাড়ে ৮ শতাধিক শিক্ষার্থী এ বিদ্যালয়ে অধ্যয়নরত আছে।

## ফলাফল ও কৃতিত্ব
বিগত বছরের পাশের হার ৮০%।
## আরো দেখুন
* কর্ণফুলী উপজেলার শিক্ষাপ্রতিষ্ঠানের তালিকা

## তথ্যসূত্র

বিষয়শ্রেণী:কর্ণফুলী উপজেলার শিক্ষাপ্রতিষ্ঠান
বিষয়শ্রেণী:১৯৯৮-এ ভারতে প্রতিষ্ঠিত
বিষয়শ্রেণী:১৯৯৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:চট্টগ্রাম জেলার বিদ্যালয়
বিষয়শ্রেণী:চট্টগ্রাম জেলার মহাবিদ্যালয়
বিষয়শ্রেণী:চট্টগ্রাম সিটি কর্পোরেশন কর্তৃক পরিচালিত শিক্ষাপ্রতিষ্ঠান
কালীকৃষ্ণ মিত্র

**কালীকৃষ্ণ মিত্র** (১৮২২ - ২ আগস্ট ১৮৯১) একজন বাঙালি সমাজসংস্কারক, শিক্ষাবিদ। তিনি স্ত্রী শিক্ষার উন্নতিকল্পে, বিধবা বিবাহ প্রচলন ও মাদকসেবন নিবারণ আন্দোলনে ব্রতী ছিলেন।

## প্রারম্ভিক জীবন
কালীকৃষ্ণ দরিদ্র পরিবারে কলকাতার সিমুলিয়ায় জন্মগ্রহণ করেন। পিতা শিবনারায়ণ মিত্র। নিজ অধ্যাবসায়ে বৃত্তি লাভ করে শিক্ষা সম্পন্ন করেছিলেন। হেয়ার স্কুলের শিক্ষা শেষ করে ভর্তি হন হিন্দু কলেজে। অধ্যক্ষ ডেভিড লেস্টার রিচার্ডসনের অন্যতম প্রিয় ছাত্র ছিলেন তিনি। পিতার মৃত্যুর পর তিনি কলকাতা ছেড়ে বারাসতে তার মাতুলালয়ে বসবাস করেন। তিনি নব্য শিক্ষায় শিক্ষিত হয়েও কখনো সরকারি চাকরি গ্রহণ করেন নি।

## অবদান

কালীকৃষ্ণ শিক্ষার প্রসারে, কৃষির অগ্রগতিসহ যাবতীয় প্রগতিশীল কার্যকলাপে অগ্রণী ভূমিকা নিতেন। কৃষিবিদ্যার প্রতি তার গভীর অনুরাগ ছিল। পাশ্চাত্যের উন্নততর যন্ত্রের মাধ্যমে এদেশের কৃষকদের কৃষিকাজ শেখানোর জন্যে বারাসাতে একটি কৃষি উদ্যান ও কৃষি ভাণ্ডার স্থাপন করেছিলেন। তার জীবনের সেরা কীর্তি মহিলা বিদ্যালয় স্থাপন। বারাসত শহরে তিনি, তার অগ্রজ সুচিকিৎসক ও সমাজসংস্কারক নবীনকৃষ্ণ মিত্র ও খ্যাতনামা শিক্ষক প্যারীচরণ সরকারের সহায়তায় ১৮৪৭ সালে মেয়েদের একটি বিদ্যালয় প্রতিষ্ঠা করেন। এটি ছিল অবিভক্ত বাংলার মতান্তরে ভারতের, মিশনের নিয়ন্ত্রণের বাইরে, ধর্মনিরপেক্ষ প্রথম মহিলা বিদ্যালয়। এই কাজের জন্যে শিক্ষাবিরোধী সমাজপতিদের বাধাবিপত্তি এমনকি সমাজচ্যুত পর্যন্ত হতে হয় কালীকৃষ্ণ মিত্র ও অন্যান্য শুভানুধ্যায়ীদের।নবীনকৃষ্ণ মিত্রের কন্যা, ঈশ্বরচন্দ্র বিদ্যাসাগরের স্নেহধন্যা কুন্তীবালা এই স্কুলের প্রথম ছাত্রী হিসেবে যোগ দেন। এই বিদ্যালয় প্রতিষ্ঠা জন এলিয়ট ড্রিঙ্কওয়াটার বিটনকে উৎসাহিত করেছিল। তিনি এর দুই বছর পর বেথুন স্কুল স্থাপন করেন। স্ত্রী শিক্ষার কাজ ছাড়াও কালীকৃষ্ণ উদ্ভিদবিদ্যা, যোগশাস্ত্র, থিওসফির চর্চা করতেন। মাদক সেবন নিবারণে ও বিধবা বিবাহ দানে অগ্রণী ছিলেন তিনি।

## তথ্যসূত্র

বিষয়শ্রেণী:১৮২২-এ জন্ম
বিষয়শ্রেণী:১৮৯১-এ মৃত্যু
বিষয়শ্রেণী:ভারতীয় শিক্ষাবিদ
বিষয়শ্রেণী:বাংলার নবজাগরণের সঙ্গে যুক্ত ব্যক্তি
বিষয়শ্রেণী:বাঙালি হিন্দু
বিষয়শ্রেণী:ভারতীয় জনহিতৈষী
বিষয়শ্রেণী:বাঙালি লেখক
বিষয়শ্রেণী:১৯শ শতাব্দীর ভারতীয় জনহিতৈষী
বিষয়শ্রেণী:১৯শ শতাব্দীর বাঙালি
বিষয়শ্রেণী:বাংলার ভাষাবিদ
বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা
বিষয়শ্রেণী:ভারতীয় লেখক
বিষয়শ্রেণী:ভারতীয় পুরুষ লেখক
বিষয়শ্রেণী:ভারতীয় সমাজকর্মী
বিষয়শ্রেণী:ভারতীয় ভাষাবিজ্ঞানী
বিষয়শ্রেণী:কলকাতার লেখক
বিষয়শ্রেণী:ভারতে বিধবাত্ব
বিষয়শ্রেণী:১৯শ শতাব্দীর ভারতীয় লেখক
বিষয়শ্রেণী:হেয়ার স্কুলের প্রাক্তন শিক্ষার্থী
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:ভারতীয় বিদ্যালয়ের শিক্ষক
বিষয়শ্রেণী:পশ্চিমবঙ্গের শিক্ষাবিদ
বিষয়শ্রেণী:১৯শ শতাব্দীর ভারতীয় ভাষাবিজ্ঞানী
ফালি হোমি মেজর

এয়ার চীফ মার্শাল **ফালি হোমি মেজর** পিভিএসএম, এভিএসএম, এসসি, ভিএম, এডিসি (অবঃ, আইএএফ) ভারতীয় বিমান বাহিনীর ২১তম চীফ অব দ্যা এয়ার স্টাফ (বিমান বাহিনী প্রধান) ছিলেন। ফালি ২০০৭ সালের ১ এপ্রিল তারিখে ভারতীয় বিমান বাহিনী প্রধান হিসেবে দায়িত্ব গ্রহণ করেন, এবং একজন হেলিকপ্টার বৈমানিক হিসেবে তিনিই সর্বপ্রথম এ পদে অধিষ্ঠিত হন। ২০০৯ সালের ৩১ মেতে তিনি বিমান বাহিনী প্রধানের দায়িত্ব থেকে অব্যাহতি পান এবং তার স্থলাভিষিক্ত হন লড়াকু বৈমানিক এয়ার চীফ মার্শাল পি ভি নায়েক।
## বৈমানিক হিসেবে চাকরী
১৯৬৭ সালের ৩১ ডিসেম্বর ফালি কমিশন পান ভারতীয় বিমান বাহিনীর উড্ডয়ন শাখায় হেলিকপ্টার বৈমানিক হিসেবে। তিনি বিমান বাহিনীতে মোট ৪১ বছর চাকরি করেছেন এবং কর্মজীবনে ভারতীয় বিমান বাহিনীর প্রায় সব গুরুত্বপূর্ণ পদে উঠেছেন। তিনি দিল্লির ন্যাশনাল ডিফেন্স কলেজ এবং এমহাউ এর আর্মি ওয়ার কলেজ থেকে কোর্স করার পাশাপাশি আরো বিভিন্ন প্রকারের কোর্স করেছেন যেমন 'জুনিয়র কমান্ডার্স কোর্স', 'জাঙ্গল এ্যান্ড স্নো সারভাইভ্যাল কোর্স' এবং অন্যান্য উচ্চতর অধিনায়কত্ব করার কোর্স। তাকে হেলিকপ্টার অভিযানের যুগ্ম পরিচালক এবং পরিবহন এবং হেলিকপ্টার অভিযান পরিদপ্তরের পরিচালক হিসেবে নিয়োগ দেওয়া হয়েছিলো। ১৯৯৯ সালে কার্গিল যুদ্ধের সময় তিনি লেহ (লাদাখ) এলাকার এয়ার অধিনায়ক ছিলেন।

## তথ্যসূত্র

বিষয়শ্রেণী:এয়ার মার্শাল
বিষয়শ্রেণী:ভারতীয় বিমানবাহিনীর এয়ার মার্শাল
বিষয়শ্রেণী:পরম বিশিষ্ট সেবা পদক প্রাপক
বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বিমানবাহিনী প্রধান (ভারত)
বিষয়শ্রেণী:পারসি ব্যক্তি
বিষয়শ্রেণী:অতি বিশিষ্ট সেবা পদক প্রাপক
নীতি টেলর

**নীতি টেলর** হলেন একজন ভারতীয় টেলিভিশন অভিনেত্রী।

## ক্যারিয়ার
টেইলর ২০০৯ সালে সনি টিভিতে সম্প্রচারিত পেয়ার কা বন্ধন নাটকে অভিনয়ের মাধ্যমে টেলিভিশন জগতে পদার্পণ করেন। তিনি ২০১৪ সালে এমটিভিতে সম্প্রচারিত যুব শো ক্যায়সি ইয়ে ইয়ারিয়া নাটকের প্রধান চরিত্র "নন্দিনী মূর্তি" চরিত্রে অভিনয়ের মাধ্যমে অধিক জনপ্রিয়তা অর্জন করেন, উক্ত নাটকে তার বিপরীতে পার্থ সামথান অভিনয় করেছেন।

২০১৫ সালের ডিসেম্বরে, যুক্তরাজ্যভিত্তিক সংবাদপত্র *[[ইস্টার্ন আই]]* দ্বারা ঘোষিত "৫০ সেক্সিয়েস্ট এশীয় নারী"র তালিকায় ১৫ নম্বর স্থান অধিকার করেন, যেটি কোন নবাগত অভিনেত্রীর ক্ষেত্রে সর্বোচ্চ।

২০১৬ সালে তিনি "পারিন্দে কি পাগলপান"-এর চিত্রসঙ্গীতে সিদ্ধার্থ গুপ্তার বিপরীতে উপস্থিত হয়েছেন।

## চলচ্চিত্রের তালিকা
### টেলিভিশন

### চলচ্চিত্র

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯৪-এ জন্ম
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:দিল্লির ব্যক্তি
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:ভারতীয় খ্রিস্টান
বিষয়শ্রেণী:ভারতীয় ওয়েব ধারাবাহিক অভিনেত্রী
বিষয়শ্রেণী:দিল্লির অভিনেত্রী
কৌশল লোকুয়ারাচ্চি

**কৌশল সামারাবীরা লোকুয়ারাচ্চি** (; জন্ম: ২০ মে, ১৯৮২) কলম্বোয় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডারের ভূমিকায় অবতীর্ণ হতেন। ডানহাতে ব্যাটিং করার পাশাপাশি লেগ-ব্রেক বোলিং করতেন **কৌশল লোকুয়ারাচ্চি**।

## খেলোয়াড়ী জীবন
বিদ্যালয়ে অধ্যয়নকালীন ব্যতিক্রমভাবে অল-রাউন্ডার হিসেবে তার খেলোয়াড়ী জীবনের সূচনা ঘটে।

২০০৩ সালের ক্রিকেট বিশ্বকাপে শ্রীলঙ্কা দলের অন্যতম সদস্য মনোনীত হন। তবে, ঐ বিশ্বকাপে দলের বিপর্যয়কর ফলাফল আসে।

মূলতঃ তিনি লেগ স্পিনার হিসেবে খেলেন। ধারণা করা হতো যে, তিনি হয়তোবা দলের নিয়মিত সদস্যের মর্যাদা লাভ করবেন। কিন্তু, আগস্ট, ২০০৩ সালে গাড়ী দূর্ঘটনায় এক নারীকে নিহত করলে তাকে বেশ ত্যাগ স্বীকার করতে হয়। শ্রীলঙ্কান ক্রিকেট বোর্ড তাকে চারমাসের জন্য শৃঙ্খলাভঙ্গের জন্য নিষিদ্ধ ঘোষণা করে।

## প্রত্যাবর্তন
২০০৪ সালের প্রাদেশিক প্রতিযোগিতায় অংশগ্রহণের মাধ্যমে খেলার জগতে ফিরে আসেন। এরপর দলে তার প্রত্যাবর্তন ঘটে। কাঁধের আঘাতে জর্জরিত মুত্তিয়া মুরালিধরনের স্থলাভিষিক্ত হন তিনি। চ্যাম্পিয়ন্স ট্রফিতে দক্ষিণ আফ্রিকার বিপক্ষে একদিনের সিরিজে অংশ নেন কৌশল লোকুয়ারাচ্চি।

## নিষিদ্ধতা
এপ্রিল, ২০০৩ সালের এক পথচারীকে নিহত ও তার সন্তানকে আহত করার ফলে তিনি গ্রেফতার হন। তিনি দাবী করেন যে, গাড়ী চালানো অবস্থায় ঘুমিয়ে পড়েছিলেন। এরপর চারমাসের জন্য বিসিসিএসএল কর্তৃক তার উপর নিষেধাজ্ঞা প্রদান করা হয়।

জুন, ২০১৪ সালে ক্রিকেট খেলা থেকে ১৮ মাসের জন্য নিষিদ্ধ ঘোষিত হন। বাংলাদেশ প্রিমিয়ার লিগের দূর্নীতি দমন কমিশন এক বাজীকরের সাথে মোহাম্মদ আশরাফুল-সহ তার সম্পর্ক রাখার কথা প্রতিবেদনে প্রকাশ করে।

## তথ্যসূত্র

## আরও দেখুন
* জিহান মুবারক
* থিসারা পেরেরা
* ফারভিজ মাহারুফ
* চনকা ওয়েলেগেদারা
* সিংহলীজ স্পোর্টস ক্লাব

## বহিঃসংযোগ
*
*
* Cricinfo Article on his Arrest
* Cricinfo Article on his banning

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০১০ এশিয়ান গেমসের ক্রিকেটার
বিষয়শ্রেণী:ওয়েয়াম্বার ক্রিকেটার
বিষয়শ্রেণী:ঢাকা ডমিনেটর্সের ক্রিকেটার
বিষয়শ্রেণী:ব্লুমফিল্ড ক্রিকেট ও অ্যাথলেটিক ক্লাবের ক্রিকেটার
বিষয়শ্রেণী:বাসনাহিরার ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার
বিষয়শ্রেণী:সিংহলিজ স্পোর্টস ক্লাবের ক্রিকেটার
বিষয়শ্রেণী:কলম্বো থেকে আগত ক্রিকেটার
বিষয়শ্রেণী:সেন্ট পিটার্স কলেজ, কলম্বোর প্রাক্তন শিক্ষার্থী
বিষয়শ্রেণী:কন্দুরাতা ওয়ারিয়র্সের ক্রিকেটার
বিষয়শ্রেণী:দুর্নীতির অভিযোগে নিষিদ্ধঘোষিত ক্রিকেটার
বিষয়শ্রেণী:এশিয়ান গেমসে শ্রীলঙ্কার প্রতিযোগী
অরূপ রাহা

**অরূপ রাহা** ভারতীয় বিমান বাহিনীর একজন বাঙালি লড়াকু বৈমানিক ছিলেন। তিনি ভারতীয় বিমান বাহিনীর ২৪তম প্রধান কর্মকর্তা হিসেবে ৩১ ডিসেম্বর ২০১৩ থেকে ৩১ ডিসেম্বর ২০১৬ পর্যন্ত দায়িত্ব পালন করেন। এছাড়া তিনি ভারতীয় সামরিক বাহিনীর স্টাফ প্রধানদের সভার সভাপতির পদেও ছিলেন, এ পদটি ভারতে সরকারকে সামরিক বাহিনীর যুগ্মতা সম্পর্কে উপদেশ দেয়।
## জন্ম এবং বিমান বাহিনীতে কমিশন
অরূপের জন্ম পশ্চিমবঙ্গে ১৯৫৪ সালের ২৬ ডিসেম্বর। তিনি কোলকাতা মেট্রোপলিটন উন্নয়ন কর্তৃপক্ষ এর অধীনস্থ বৈদ্যবতী এলাকায় জন্মগ্রহণ করেছিলেন। তিনি পুরুলিয়ার সৈনিক বিদ্যালয় থেকে গ্র্যাজুয়েশন করেন ১৯৭০ সালে।

১৯৭০ সালের জুলাই থেকে রাহা ন্যাশনাল ডিফেন্স একাডেমীতে (এনডিএ, ৪৪তম কোর্স) সামরিক প্রশিক্ষণ শুরু করেন এবং এটি শেষ হয় ১৯৭৩ এর জুনে। তিনি এই প্রশিক্ষণ কেন্দ্র থেকে স্বর্ণপদক জিতেছিলেন। ১৯৭৪ সালের ডিসেম্বর মাসে বিমান বাহিনীতে কমিশন পাওয়ার আগে তিনি হায়দ্রাবাদের বিমান বাহিনী একাডেমীতে উড্ডয়ন শিখছিলেন।

## তথ্যসূত্র

বিষয়শ্রেণী:ভারতীয় বিমানবাহিনীর এয়ার মার্শাল
বিষয়শ্রেণী:জীবিত ব্যক্তি
বিষয়শ্রেণী:১৯৫৪-এ জন্ম
বিষয়শ্রেণী:পরম বিশিষ্ট সেবা পদক প্রাপক
বিষয়শ্রেণী:সৈনিক স্কুলের প্রাক্তন শিক্ষার্থী
বিষয়শ্রেণী:কলকাতার সামরিক ব্যক্তি
বিষয়শ্রেণী:অতি বিশিষ্ট সেবা পদক প্রাপক
বিষয়শ্রেণী:বাঙালি ব্যক্তি
বিষয়শ্রেণী:বিমানবাহিনী প্রধান (ভারত)
রেড নদীর বদ্বীপ

রেড নদী ডেল্টা (ভিয়েতনামি: Đồng bằng sông Hồng, বা চু থং সওং হং) হল  লাল নদী  এবং উত্তরাঞ্চলীয় ভিয়েতনামের থাদি বিন নদীর সাথে মিলিত হয়ে গঠিত সমতল নিচু ভূমি। বদ্বীপ অঞ্চলে সবচেয়ে ছোট এলাকা কিন্তু সর্বাধিক জনসংখ্যা এবং জনসংখ্যার ঘনত্ব রয়েছে। প্রায় ১৫,০০ বর্গ কিলোমিটার বদ্বীপ এলাকা  একটি নদী বাঁধ দ্বারা সুরক্ষিত। এটি একটি কৃষিভিত্তিক সমৃদ্ধ এলাকা এবং ঘনবসতিপূর্ণ এলাকা। বেশিরভাগ জমি ধান চাষের জন্য ব্যবহৃত হয়।
আট প্রদেশে, দুইটি পৌরসভা, রাজধানী হ্যানয় এবং হাইফং বন্দর বদ্বীপটিতে অবস্থান করছে। এর প্রায় ১৯ মিলিয়ন জনসংখ্যা রয়েছে।

রেড নদী বদ্বীপ ভিয়েতনামী সম্প্রদায়ের মানুষকে কঠোর জীবন যাপনে বাধ্য করে। এখানে জলের আধিক্য ধান উৎপাদনে সাহায্য করে।

ভিয়েতনাম যুদ্ধের সময় মার্কিন যুক্তরাষ্ট্রের যুদ্ধক্ষেত্র দ্বারা এই অঞ্চলে বোমা হামলা হয়েছিল।

২০০৪ সালে ইউনেস্কো ম্যান এবং বায়োস্ফিয়ার প্রোগ্রামের অংশ হিসাবে এই অঞ্চলে রেড নদী বদ্বীপ জীবজগতের রিজার্ভ হিসেবে মনোনীত হয়েছিল

## ভূগোল
প্রায় ১৫০ কিলোমিটার বিস্তৃত, লাল নদী বদ্বীপটি টনকিনের উপসাগরের পশ্চিমাঞ্চলীয় উপকূল অঞ্চলে অবস্থিত। রেড নদী ভিয়েতনাম দ্বিতীয় বৃহত্তম নদী এবং পূর্ব এশিয়া উপকূলের পাঁচটি বৃহত্তম নদীর একটি। চীন থেকে  ভিয়েতনামের অংশে এটি ঢুকে পড়ে  জল এবং পলল নিষ্কাশন করে ও  টনকিন উপসাগরে জল প্রবাহকে প্রভাবিত করে।
## বদ্বীপের অর্থনীতি
সমৃদ্ধ প্রাকৃতিক সম্পদ এবং অনুকূল প্রাকৃতিক অবস্থার দ্বারা, বদ্বীপটির সক্রিয় অর্থনৈতিক উন্নয়ন এবং উচ্চ জনসংখ্যার ঘনত্বের একটি ক্ষেত্র হয়ে উঠেছে। ২০০৩ সালে, ভিয়েতনামের ৭৮ মিলিয়ন মানুষের মধ্যে, প্রায় এক তৃতীয়াংশ (২৪মিলিয়ন)  রেড নদী অববাহিকায় বসবাস করে, বদ্বীপটিতে ১৭ মিলিয়নেরও বেশি মানুষ বসবাস করে। ভিয়েত ট্রিই, হ্যানয়, হাইফং  এবং নাম ধিনহ  হল  রেড নদীর বদ্বীপের মধ্যে  বড় শিল্প এলাকা।

কৃষিভিত্তিকভাবে রেড নদী বদ্বীপ  ভিয়েতনামের অন্যতম গুরুত্বপূর্ণ ধান  উৎপাদনকারী অঞ্চল, জাতীয় ফসলের ২০% উৎপাদন করে। উপরন্তু বদ্বীপ অঞ্চল অন্যান্য গুরুত্বপূর্ণ অর্থনৈতিক কার্যক্রম যেমন মৎস্য, জলাশয়, কৃষি, বনভূমি নির্মাণ, ম্যানগ্রোভ বন ইত্যাদি গুরুত্বপূর্ণ ভূমিকা পালন করে। এই বিকাশের চাপের ফলে  পরিবেশ ও বাস্তুতন্ত্র দূষণের হুমকি, মাছ ধরার এবং জলাশময়ে হুকির সম্মুখীন হতে পারে। প্রাকৃতিক বাসস্থান ধ্বংস বদ্বীপের বন্যা, উপকূলীয় ক্ষয়, সিলিং, লবণের পানি অনুপ্রবেশ ইত্যাদি কারণে বদ্বীপে আর্থ-সামাজিক উন্নয়ন প্রভাবিত হয়।

দেখুন: ট্রান ডুক থানহ, ২০০৩. লাল নদীটির  পরিবেশ ও বাস্তুতন্ত্রের গবেষণাসমূহ: কার্যক্রম এবং ফলাফলগুলির উপর একটি সংক্ষিপ্ত বিবরণ। সামুদ্রিক সম্পদ ও পরিবেশ টি.এক্স: ৩৪-৫৩ প্রকাশনা হাউস বিজ্ঞান ও প্রযুক্তি। হ্যানয়।
## আরও দেখুন
* রেড নদী ডেল্টা কোলফিল্ড

## তথ্যসূত্র

বিষয়শ্রেণী:বদ্বীপ
বিষয়শ্রেণী:লাল নদী
বিষয়শ্রেণী:ভিয়েতনামের অঞ্চল
বিষয়শ্রেণী:ভিয়েতনামের ভূমিরূপ
লাল নদী

**লাল নদী** বা **রক্তিম নদী** (; , এছাড়াও ভিয়েতনামী ভাষায় হুং হা এবং সোং কাই (অর্থ "মা নদী") ও চীনা ভাষায় ইউয়ান নদী (元 江, ইউয়ান জিয়াং) নামেও পরিচিত) একটি নদী যা দক্ষিণ-পশ্চিম চীনে ইউনান থেকে উত্তর ভিয়েতনামের মধ্য দিয়ে  টনকিন উপসাগর-এ প্রবাহিত হয়। 

## ভূগোল

চীনের ইউনান প্রদেশের দালির দক্ষিণে অবস্থিত পর্বতসমূহ থেকে লাল নদীর উৎপত্তি। নদীটি প্রধানত দক্ষিণ-পূর্ব দিকে প্রবাহিত। দাই জাতিগত সংখ্যালঘুদের এলাকা অতিক্রম করে ইউনানের স্বায়ত্তশাসিত জেলা হংঘের মধ্য দিয়ে এটি চীন থেকে বেরিয়ে গেছে। চীন থেকে বেরিয়ে ভিয়েতনামের লাও কাই প্রদেশে ঢুকে এটি চীন ও ভিয়েতনামের মধ্যে আন্তর্জাতিক সীমারেখা তৈরি করেছে। এখানকার চড়াইয়ের জন্য থাও নদী নামে পরিচিত নদীটি দক্ষিণ-পূর্ব ধারা অব্যাহত রেখে উত্তর-পশ্চিম ভিয়েতনামের মধ্য দিয়ে পর্বত অতিক্রম করে মধ্যভূমিতে প্রবাহিত হচ্ছে।

এর প্রধান দুই উপনদী, দা নদী ও লো নদী মিলিত হয়ে হুই থো প্রদেশের ভিয়েত ত্রী নামক স্থানের নিকটে এসে অতি প্রসারিত হৌং নাম ধারণ করেছে।

ভিয়েত ত্রী থেকে ভাটিতে গিয়ে এ নদী ও এর অনেক শাখা নদী ছড়িয়ে গিয়ে লাল নদীর বদ্বীপ গড়ে তুলেছে। লাল নদী ভিয়েতনামের রাজধানী হ্যানয়ের পাশ দিয়ে প্রবাহিত হয়ে টংকিন উপসাগরে পড়েছে।

লালচে বাদামি রঙের গাঢ় পলিবাহী জলের জন্যেই নদীটির এই নাম। ভয়ানক বন্যা ও বিস্তীর্ণ মৌসুমি জলোচ্ছ্বাসের জন্যে এ নদী কুখ্যাত।

এর বদ্বীপ অঞ্চল ভিয়েতনামের গুরুত্বপূর্ণ কৃষিজমি, যেখানে ধান প্রধান ফসল। সুদীর্ঘ ও আন্তসংযুক্ত বাঁধ নির্মাণ করে জায়গাটিকে বন্যা-জলোচ্ছ্বাস থেকে প্রতিরক্ষা দেওয়া হয়।

## একটি ভ্রমণ এবং পরিবহন পথ হিসাবে
১৯ শতকের দিকে, লাল নদীটি চীনের একটি লাভজনক বাণিজ্য পথ বলে মনে করা হতো। ১৯ শতকের শেষের দিকে ফরাসি অভিযাত্রী মোহনা থেকে দক্ষিণ ইউনান পর্যন্ত  লাল নদী পথে ভ্রমণ করতে সক্ষম হন এবং তারপর কুনমিং  এর  দিকে অগ্রসর  হন।

১৯১০ সালে কুনমিং-হায় ফং রেলপথের উদ্বোধন না হওয়া পর্যন্ত লাল  নদী ফরাসি ইন্দোচীন ও ইউনাননের মধ্যে প্রধান বাণিজ্যিক ও ভ্রমণ পথ ছিল। যদিও ফরাসি স্টিমারগুলি বর্ষা মৌসুমে লাও সিই পর্যন্ত প্রবাহিত হতে সক্ষম হত   শুষ্ক মৌসুমে (নভেম্বর থেকে এপ্রিল) বাষ্পীয় বাহিনী ইয়েন বাঁই  এর প্রান্তে যেতে হত  না; এইভাবে, বছরের পণ্যটির সময় ছোট ছোট জাহাজ (জঙ্কেস) দ্বারা সরানো হয়।

নদীটির জন্য ধন্যবাদ, হাইফোং ২০ শতকের প্রথম দিকে সমুদ্র বন্দর ছিল কুনমিং থেকে সহজেই পাওয়া যায়। এখনও, হাই ফং এবং কুনমিং মধ্যে ভ্রমণ সময় ২৮ দিন পশ্চিমা কর্তৃপক্ষ দ্বারা গণনা করা হয়েছিল: এটি স্টিমার দ্বারা ভ্রমণ ১৬ দিন এবং তারপর একটি  নৌকায় লাল নদী পথে মানহো (৪২৫ মাইল) পর্যন্ত, এবং তারপর ১২ দিনে স্থলপথে ( ১৯৪ মাইল) কুনমিংয়ে। 

মানহো পরিভ্রমণের  জন্য  ক্ষুদ্রতম জাহাজ (ওয়াপন 五 版)  উপযুক্ত হিসেবে বিবেচিত হয়; তাই ইউনান এর পণ্য  টিনের মানহাও আনা হয় ছোট খন্ডের দ্বারা, যেখানে তারা জলযানে  লোড করে নদীর নিম্ন প্রবাহে  প্রেরণ করার জন্য। মানহোতে লাও কাই সেকশনে, যেখানে বর্তমান খুব খরস্রোতা  হতে পারে, বিশেষ করে নদীর আকস্মিক প্লাবনের সময়, একটি উফানের প্রান্তে ভ্রমণ উপকূলের চেয়ে অনেক বেশি কঠিন ছিল। এক রিপোর্ট অনুযায়ী, কেউ মাত্র ১০ ঘণ্টার মধ্যে মানহো থেকে লাও সিইতে পৌঁছাতে  পারে, বিপরীত দিকের পথে যাত্রা করলে ১০ দিন এবং কখনও কখনও এক মাসেরও বেশি সময় লাগে!

## তথ্যসূত্র

বিষয়শ্রেণী:ভিয়েতনামের নদী
বিষয়শ্রেণী:লাল নদী
বিষয়শ্রেণী:এশিয়ার আন্তর্জাতিক নদী
রেড নদী চ্যুতি

চীন ও ভিয়েতনামের মধ্যে লাল নদী ফাটল বা গান হং ফাটল একটি প্রধান চ্যুতি। দক্ষিণ চীন আন্দোলন  এটি মায়ানমারের সাগাইং ফল্টের সাথে মিলিত হয় যা ভারতীয় প্লেটের উত্তরপথ আন্দোলনকে প্রশস্ত করে।, সঙ্গে জমি (Indochina) ত্রুটিযুক্ত এবং ঘূর্ণন ঘড়ির কাঁটার মধ্যে। এটি ১৯৭০ সালে টঙ্গী ভূমিকম্পের জন্য দায়ী ছিল।

এটি তার উপত্যকার মাধ্যমে প্রবাহিত  রেড নদী পরে নামকরণ করা হয়।

রেড নদী একটি এনডব্লিউ-এসই অভিযোজনে অবস্থিত একটি সংঘাত পূর্ন ফাটল।

## আরও দেখুন

*   ১৯৭০ টংহাই ভূমিকম্প
*   ১৯২৫ দালি ভূমিকম্প

## তথ্যসূত্র

বিষয়শ্রেণী:ভিয়েতনামের ভূতত্ত্ব
বিষয়শ্রেণী:চীনের ভূতত্ত্ব
জই

**জই** হচ্ছে এক ধরনের খাদ্যশস্য যা জই গাছের বীজ থেকে পাওয়া যায়। প্রাণীর খাদ্য হিসেবে জইয়ের বহুল ব্যবহার হয় এবং এটা মানুষের খাওয়ার জন্য উপযোগী। জইয়ে উচ্চ পুষ্টিমান রয়েছে এবং নিয়মিত খেলে রক্তের কোলেস্টেরল কমে।

জইয়ে বিদ্যমান আভেনিস (গমে বিদ্যমান গিলাডিন প্রোটিনের অনুরূপ) কিছু লোকের ক্ষেত্রে সেলিয়াক রোগ ছড়াতে। এছাড়া জই প্রায়শই যব, গম ইত্যাদি আঠালো শস্য দ্বারা মিশ্রিত হয়ে যায়।

## মূল
আভিনা স্যাটিভার বন্য পূর্বপুরুষ হচ্ছে আভিনা স্টেরিলিস। জিনতাত্ত্বিক প্রমাণে দেখা যায় আভিনা স্টেরিলিস নিকট প্রাচ্যের উর্বর ভূমিতে জন্মাত। অন্যদিকে চাষযোগ্য জইয়ের আবির্ভাব ঘটে নিকট প্রাচ্য থেকে অনেক দূরে ব্রোঞ্জ যুগের ইউরোপে। জই, রাই এদেরকে দ্বিতীয় শস্য বলা হয়। কারণ এদেরকে প্রায়শই গম, বার্লির মত প্রাথমিক শস্যের আগাছা থেকে পাওয়া যেত। জই পশ্চিম দিকের শীতল আর্দ্র অঞ্চলে ছড়িয়ে পড়ে।

## চাষ
***জই*** নাতিশীতোষ্ণ অঞ্চলে ভালো জন্মে। এই চাষে কম গ্রীষ্ম তাপমাত্রার দরকার হয় এবং গম, বার্লি, রাই ইত্যাদি খাদ্যশস্যের তুলনায় এদের বৃষ্টি সহ্যের ক্ষমতা বেশি। তাই শীতল,আর্দ্র-গ্রীষ্ম অঞ্চল যেমনঃ উত্তর-পশ্চিম ইউরোপ এবং আইসল্যান্ডের মত অঞ্চলে এরা ভালো জন্মে। জই বর্ষজীবী গাছ এবং এদেরকে শরৎ বা গ্রীষ্মে চাষ করা যায়।

## উৎপাদন

২০১৪ সালে বিশ্বে সর্বমোট ২২.৭ মিলিয়ন টন জই উৎপাদিত হয়। রাশিয়া ৫.৩ মিলিয়ন টন জই উৎপাদন করে। মোট ২৩% জই উৎপাদন করে রাশিয়া শীর্ষস্থান দখল করে। অন্যান্য উল্লেখযোগ্য দেশগুলো হচ্ছে কানাডা, পোল্যান্ড ও অস্ট্রেলিয়া।

## ব্যবহার
খাবার হিসেবে জইয়ের বিবিধ ব্যবহার আছে। সাধারণত জই ভেঙে ওটমিল বা জইখাদ্য এবং গুড়ো করে জইয়ের ময়দা তৈরি করা হয়। পরিজ তৈরিতে জই ব্যবহার করা হয়। এছাড়া বিভিন্ন বেকারিজাত খাদ্য যেমন জইয়ের রুটি, পিঠা, বিস্কুট তৈরিতে জই ব্যবহার করা হয়। জই থেকে তৈরি খাবার মানুষের পক্ষে খুবই স্বাস্থ্যসম্মত হয়।

জইয়ের রুটি প্রথম তৈরি করা হয় ব্রিটেনে এবং সেখানে ১৮৯৯ সালে জইয়ের রুটি তৈরির কারখানা স্থাপিত হয়। স্কটল্যান্ডের জাতীয় খাদ্য তালিকায় এখনো জই গুরুত্বপূর্ণ স্থান দখল করে আছে।

## তথ্যসূত্র

বিষয়শ্রেণী:ঔষধি উদ্ভিদ
বিষয়শ্রেণী:প্রধান খাদ্য
বিষয়শ্রেণী:খাদ্যশস্য
বিষয়শ্রেণী:প্রদাহ প্রশমক
বিষয়শ্রেণী:পশুখাদ্য
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
কেলেব ম্যাকলখলিন

**কেলেব ম্যাকলখলিন** (ইংরেজি: Caleb McLaughlin, উচ্চারণ: *কেই্‌লেব ম্যাক্‌লাফ্‌লিন*; জন্ম: অক্টোবর ১৩, ২০০১) একজন মার্কিন অভিনেতা। তিনি মার্কিন যুক্তরাষ্ট্রের নিউ ইয়র্ক শহরের  ব্রডওয়ে থিয়েটারের গীতিনাট্য *[[দ্য লায়ন কিং (গীতিনাট্য)|দ্য লায়ন কিং]]* এ কিশোর সিম্বা চরিত্রে অভিনয় করার মাধ্যমে তার অভিনয় জীবন শুরু করেন। ২০১৬ সাল থেকে তিনি মার্কিন সম্প্রচার ভিত্তিক প্রতিষ্ঠান নেটফ্লিক্স এর কল্পবিজ্ঞান দৃশ্যকাব্য সমৃদ্ধ ধারাবাহিক "স্ট্রেঞ্জার থিংস" এ "লুকাস সিনক্লেয়ার" ভূমিকায় অভিনয় করছেন। এক বিবৃতিতে নিশ্চিত করা হয় যে, তিনি নাটকটির দ্বিতীয় মৌসুমে প্রত্যাবর্তন করছেন। ২০১৭ সালে ম্যাকলাফলিন মার্কিন টেলিভিশন চ্যানেল বেট এ প্রচারিত ৩ খণ্ড বিশিষ্ঠ মিনি ধারাবাহিক *[[দ্য নিউ এডিসন স্টোরি]]তে* রিকি বেল চরিত্রে অভিনয় করেন।

## প্রাথমিক জীবন
ম্যাকলাফলিনমার্কিন যুক্তরাষ্ট্রের নিউ ইয়র্ক রাজ্যের কার্মেল নামক স্থানে বেড়ে ওঠেন, এটি মূলত  নিউ ইয়র্ক রাজ্যের উপকণ্ঠে অবস্থিত একটি ছোট শহর। তিনি প্রথমে "কেন্ট প্রাইমারি স্কুল" এবং পরবর্তীতে জর্জ ফিশার মিডল স্কুল এ এক বছর পড়াশোনা করেন। পঞ্চম গ্রেডের পর ম্যাকল্লফ্লিন নিউ ইয়র্ক শহরে চলে আসেন।  তিনি নিউ নিউ ইয়র্কের কার্মেলে অবস্থিত "হ্যাপি ফিট ড্যান্স স্কুল" এ নৃত্য বিষয়ে এক বছর পড়াশোনা করেন, এবং পরবর্তীতে তিনি *[[দ্য লায়ন কিং (গীতিনাট্য)|দ্য লায়ন কিং]]* এর সাবেক প্রযোজক অাব্রে লিঞ্চের অধীনে নিউ ইয়র্ক শহরে অবস্থিত দ্য হার্লেম স্কুল অব আর্টস এ পড়াশোনা চালিয়ে যান।

## চলচ্চিত্র সমূহ

### ছোট পর্দা

### চলচ্চিত্র

## মঞ্চনাটক

## পুরস্কার ও মনোনয়ন

## তথ্যসূত্র

## বহিঃসংযোগ
* 
* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নিউ ইয়র্ক শহরের ব্যক্তি
বিষয়শ্রেণী:আফ্রিকান বংশোদ্ভূত মার্কিন ব্যক্তি
বিষয়শ্রেণী:মার্কিন শিশু অভিনেতা
বিষয়শ্রেণী:নিউ ইয়র্কের (রাজ্য) অভিনেতা
বিষয়শ্রেণী:আফ্রিকান-মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:আফ্রো-মার্কিন অভিনেতা
বিষয়শ্রেণী:নিউ ইয়র্ক শহরের অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:২১শ শতাব্দীর আফ্রিকান-মার্কিন ব্যক্তি
বিষয়শ্রেণী:মার্কিন মঞ্চ অভিনেতা
বিষয়শ্রেণী:২১শ শতাব্দীর আফ্রিকান-মার্কিন অভিনেতা
পোর্ট রোড, কোল্লম

**কোল্লাম পোর্ট রোড** (মালেয়ালম: കൊല്ലം പോര്ട്ട് റോഡ്) বা পোর্ট রোড, কোল্লাম ভারতের কোল্লাম শহরে চার লেন বিশিষ্ট সড়ক। ২.৮-কিলোমিটার দীর্ঘ (১.৭ মাইল) সড়কটি কোলম সৈকতের মাধ্যমে কোচুপিলামোডির ঐতিহাসিক কল্লম বন্দরকে (কোল্লাম পোর্ট) এবং ভ্যাডিকে যুক্ত করে। 
## ইতিহাস
কোল্লাম শহরের সাথে শতাব্দী-প্রাচীন পোর্ট অফ কুইন সংযোগ স্থাপনের জন্য চারটি লেন রাস্তা নির্মাণের একটি বিস্তারিত পরিকল্পনার কথা বলেন প্রথমে পি. কে. গুরুদাসান, ২০০৭ সালে কেরালার তৎকালীন শ্রম মন্ত্রী।ভি. এস. অচুননানন্দ এলডিএফ ২০০৯-২০১০ সালের কেরালার বাজেটে তহবিল অনুমোদন করেছে, কচুপিলমোওডু ব্রিজের রাস্তা থেকে ৭১.৫ সেন্টের বেশি জমি বেসরকারি দপ্তর থেকে পোর্ট সড়কে নেওয়া হয় এবং অনুমোদন  করা হয় রাস্তা নির্মাণ কাজের জন্য ২.৩৪ কোটি টাকা। ১৬ ফেব্রুয়ারি ২০১৬ তারিখে, এই সড়কের নির্মাণের জন্য স্থানান্তর করা হয় এবং ৩১ ডিসেম্বর ২০১৩ তারিখে কাজটি সম্পন্ন হয়। এই সড়ক উদ্বোধন করেন কেরালা বন্দর মন্ত্রী কাদ্ননাপল্লী রামচন্দ্রন ১৯ শে সেপ্টেম্বর ২০১৭  তারিখে। 

## রাস্তা প্রকল্প
২০১০ সালে ভাডি ও কোলম পোর্টের মধ্যে প্রথম রাস্তাটি সম্পন্ন হয়েছে। দ্বিতীয় ধাপের মোট আনুমানিক ব্যয় প্রকল্প ১৩.৫২ কোটি টাকা।

## তথ্যসূত্র

বিষয়শ্রেণী:কোল্লম
নারিকেল তেল

থাম্ব|একটি ভাঙা নারিকেল এবং এক বোতল নারিকেল তেল।
**নারিকেল তেল** বা **নারিকেল তৈল** হচ্ছে এক ধরনের তেল যা নারিকেল গাছ থেকে সংগৃহীত নারিকেলের শাঁস থেকে নিষ্কাশন করা হয়। নারিকেল তেলের বিবিধ ব্যবহার রয়েছে। উচ্চ সম্পৃক্ত চর্বি উপাদানের কারণে এটা ধীরে ধীরে জারিত হয় এবং র‍্যান্সিডফিকেশান প্রতিরোধী হওয়ায়  ২৪ °সে (৭৫ °ফা) তাপমাত্রায় ছয় মাস পর্যন্ত নষ্ট না হয়ে টিকে থাকে।

উচ্চমাত্রার সম্পৃক্ত চর্বির কারণে বিশ্ব স্বাস্থ্য সংস্থা, মার্কিন যুক্তরাষ্ট্রের স্বাস্থ্য ও মানব সেবা অধিদপ্তর, যুক্তরাষ্ট্রের ফুড অ্যান্ড ড্রাগ অ্যাডমিনিস্ট্রেশন, আমেরিকান হার্ট এসোসিয়েশন, আমেরিকান ডায়েটিক এসোসিয়েশন, ব্রিটিশ ন্যাশনাল হেল্থ সার্ভিস, ব্রিটিশ পুষ্টি ফাউন্ডেশন এবং কানাডার পুষ্টিবিদগণ নারিকেল তেল খাওয়া কমানো বা পরিহার করার পরামর্শ দিয়েছে।

## উৎপাদন
শুকনো বা কাঁচা উভয় অবস্থা থেকে নারিকেল তেল নিষ্কাশন করা হয়।

### শুষ্ক প্রক্রিয়া
থাম্ব|ঐতিহ্যগত ভাবে ষাঁড় চালিত মিল/ঘানি ব্যবহার করে সিসিলিতে নারিকেল তেল উৎপাদন। <br>
শুকনো প্রক্রিয়ায় নারিকেল শাঁস প্রথমে বীজ থেকে তুলে কেটে টুকরো করে সূর্যালোক, আগুনের উত্তাপে শুকানো হয়। এই শুকনো শাঁসকে ঘানিতে পিষে বা দ্রাবকে ডুবিয়ে তেল আলাদা করা হয়। তেলের সংগে উপজাত হিসেবে উচ্চ প্রোটিন যুক্ত খৈল পাওয়া যায়। খৈল মানুষের খাওয়ার জন্য উপযোগী নয়। খৈল থেকে প্রোটিন আহরণের কোন উপায় নেই। খৈল পশু, মৎস্য খাদ্য, সার ইত্যাদি হিসেবে ব্যবহার করা হয়।

### ভেজা প্রক্রিয়া
ভেজা প্রক্রিয়ায় শুকনো নারিকেলের শাঁসের বদলে কাঁচা নারিকেল ব্যবহার করা হয়। নারিকেলের প্রোটিন তেল ও পানি দ্বারা একটা ইমালশান তৈরি করে। এই ইমালশান ভেঙে তেল আহরণ করতে হয় যা কিছুটা ঝামেলাপূর্ণ।  দীর্ঘ ফুটানোর মাধ্যমে এটা করা হয়। কিন্তু এর ফলে অনেক সময় তেলের বর্ণ নষ্ট হয়ে যায় এবং এটা লাভজনক প্রক্রিয়া নয়। 

ভালোমানের নারিকেল থেকে ভালো তেল পাওয়া যায়। ২ থেকে ২০ মাস বয়সের নারিকেল সংগ্রহ করা হয়। অপরিপক্ব নারকেল বীজ থেকে তেল উৎপাদন খুবই ঝামেলাপূর্ণ এবং ভালো ফল পাওয়া যায় না।

## ব্যবহার

## পুষ্টি এবং চর্বি অনুপাত
নারিকেল তেলের ৯৯% ফ্যাট যার প্রধান অংশই সম্পৃক্ত চর্বি। ১০০ গ্রাম নারকেল তেলে ৮৯০ ক্যালোরি পাওয়া যায়। সম্পৃক্ত চর্বির অর্ধেকটা হচ্ছে লরিক এসিড। অন্যান্য স্যাচুরেটেড ফ্যাটের মধ্যে থাকে মাইরিস্টোলেইক এসিড ও পামিটোলেইক এসিড। মোট ফ্যাটের ৮২% স্যাচুরেটেড ফ্যাট, ৬% মনোস্যাচুরেটেড ফ্যাট এবং ২% পলস্যাচুরেটেড ফ্যাট। নারিকেল তেলে ফাইটোস্টেরল থাকে।

## তথ্যসূত্র

বিষয়শ্রেণী:তেল
বিষয়শ্রেণী:রান্নার তেল
বিষয়শ্রেণী:উদ্ভিজ্জ তেল
বিষয়শ্রেণী:নারকেল ধারণকারী খাদ্য
শব্দোত্তর গতিবেগ

**শব্দোত্তর গতিবেগ** হলো শব্দের চেয়েও দ্রুত কোনো বস্তুর যাওয়ার গতি। অর্থাৎ শব্দ যে গতিতে যায় তারচেয়েও দ্রুততর গতিকে সুপারসনিক গতি বলে।

## অতীতে ব্যবহার
বিংশ শতাব্দীর শুরুতে "সুপারসনিক" শব্দটি বিশেষণ হিসেবে শব্দের চেয়েও বেশি কম্পনের জিনিস বোঝাতে ব্যবহৃত হতো। বর্তমানে তার পরিবর্তে "আল্ট্রাসনিক" শব্দটি ব্যবহৃত হয়।

## শব্দোত্তর বস্তু

বুলহুইপকে মানবসৃষ্ট প্রথম যান হিসেবে মনে করা হয় যা শব্দের গতির প্রতিবন্ধকতা ভাঙতে পেরেছে। মূলত এর মধ্য দিয়ে প্রবাহিত তরঙ্গই একে শব্দোত্তর গতিবেগ লাভ করতে সক্ষম করেছে।

## আরও দেখুন
* হাইপারসনিক গতি
* আল্ট্রাসনিক

## তথ্যসূত্র

## বহিঃসংযোগ
* ম্যাথপেজ - শব্দের গতি 
* ডেসিবল লেবেলের তালিকা 

বিষয়শ্রেণী:শব্দ (ধ্বনি)
বিষয়শ্রেণী:বায়বান্তরীক্ষ প্রকৌশল
বিষয়শ্রেণী:বায়ুগতিবিজ্ঞান
দুর্গাদাস চট্টোপাধ্যায়

**দুর্গাদাস চট্টোপাধ্যায়** (মে ১৮৯৯ - মে ১৯৩১) ছিলেন একজন বাঙালি ব্রিটিশ বিরোধী স্বাধীনতা আন্দোলনকারী ও গান্ধীবাদী কর্মী।

## সংক্ষিপ্ত জীবনী
দুর্গাদাসের পিতা রাখালদাস প্রেসিডেন্সি ম্যাজিস্ট্রেট হলেও তিনি স্বাধীনতা আন্দোলনে সক্রিয় ভূমিকা নিয়েছিলেন। তার অগ্রজ মৃত্যুঞ্জয় চট্টোপাধ্যায়ও ছিলেন দেশপ্রেমিক ব্যক্তি। কলকাতা বিশ্ববিদ্যালয়ে এম.এ পড়ার সময় মহাত্মা গাঁধীর ডাকে সাড়া দিয়ে অসহযোগ আন্দোলনে যোগ দেন দুর্গাদাস। এই আন্দোলনের সূত্রে প্রফুল্লচন্দ্র সেন (পরে পশ্চিমবঙ্গের মুখ্যমন্ত্রী হন) প্রমুখ কয়েকজন সহকর্মীর সাথে হুগলী জেলায় আসেন। বিপ্লবী ভূপতি মজুমদারের সাথে পরিচয় হওয়ার পর তিনি গোপনে বিপ্লবী কাজকর্মে যুক্ত হন। হুগলী বিদ্যামন্দিরের প্রধান শিক্ষক রূপে কাজ কর‍তেন। ছাত্রদের কাছে দুর্গাদাস ছিলেন ঋষিতুল্য ব্যক্তি। দেশ স্বাধীন না হলে জামা জুতো পরবেননা এই সংকল্প নিয়ে চলতেন। তার কয়েকবার কারাদণ্ড হয় ও বারংবার পুলিশি নির্যাতনের শিকার হন।

## মৃত্যু
১৯৩১ সালের মে মাসে হুগলী জেলে থাকাকালীন মারা যান দুর্গাদাস চট্টোপাধ্যায়।

## তথ্যসূত্র

বিষয়শ্রেণী:১৮৯৯-এ জন্ম
বিষয়শ্রেণী:১৯৩১-এ মৃত্যু
ব্রান্সবি কুপার

**ব্রান্সবি বিউচ্যাম্প কুপার** (; জন্ম: ১৫ মার্চ, ১৮৪৪ - মৃত্যু: ৭ আগস্ট, ১৯১৪) ব্রিটিশ ভারতের ঢাকায় (বর্তমান: বাংলাদেশ) জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। প্রথম ভারত উপমহাদেশীয় বংশোদ্ভূত ক্রিকেটার হিসেবে টেস্ট ক্রিকেটে অংশ নিয়েছেন। ১৮৭৬-৭৭ মৌসুমে মেলবোর্নে অনুষ্ঠিত ইতিহাসের প্রথম টেস্ট খেলায় তার অংশগ্রহণ ছিল। দলে তিনি মূলতঃ ডানহাতি ব্যাটসম্যান ও উইকেট-রক্ষকের দায়িত্ব পালন করতেন **ব্রান্সবি কুপার**।

## খেলোয়াড়ী জীবন
ইংল্যান্ডে কুপারের প্রথম-শ্রেণীর খেলোয়াড়ী জীবন শুরু হয়। রাগবি স্কুল, কেন্ট ও মিডলসেক্সের পক্ষে খেলেন। তরুণ ডব্লিউ. জি. গ্রেসের সাথে বেশ কয়েকবার বড়ধরনের জুটি গড়েন। শুরুতে তিনি মার্কিন যুক্তরাষ্ট্রে চলে যান। ১৮৬৯ সালে অস্ট্রেলিয়া গমন করেন। সেখানে আন্তঃঔপনিবেশিক খেলায় ভিক্টোরিয়া একাদশের সদস্য হন ও নিউ সাউথ ওয়েলসের বিপক্ষে খেলেন। ১৮৭৩ সালে গ্রেসের নেতৃত্বাধীন ইংরেজ দলের বিপক্ষে ভিক্টোরিয়া অষ্টাদশের অন্যতম সদস্য হন। ২৬৬ রানের মধ্যে তিনি ৮৪ রানের দায়িত্বশীল ইনিংস খেলেন। এতে ঔপনিবেশিক দলটি ইনিংস ও ২১ রানের ব্যবধানে জয় পায়।

## ইতিহাসের প্রথম টেস্ট
ক্রিকেটের ইতিহাসের প্রথম টেস্ট খেলায় অনেকেই ধারণা করেছিলেন যে, কুপার হয়তোবা দলের অধিনায়কের দায়িত্ব পালন করবেন। তবে, ডেভ গ্রিগরিকে খেলোয়াড়েরা এ দায়িত্ব লাভের জন্য মনোনীত করে।

খেলোয়াড়ী জীবনের একমাত্র টেস্টে তিনি ১৫ ও ৩ রান করেন ও ২ ক্যাচ নেন। ১৮৭৮ সালে ইংল্যান্ড সফরের জন্য তাকে দলে নেয়া হয়নি।

সকল প্রথম-শ্রেণীর ক্রিকেট খেলায় অংশ নিয়ে ২০.৫১ গড়ে ১৬০০ রান করেন। ৪১ ক্যাচের পাশাপাশি ২০ স্ট্যাম্পিংয়ের সাথে নিজেকে যুক্ত করেন ব্রান্সবি কুপার।

## দেহাবসান
৭ আগস্ট, ১৯১৪ তারিখে ৭০ বছর বয়সে ভিক্টোরিয়ার জিলং এলাকায় তার দেহাবসান ঘটে। জিলং ইস্টার্ন সিমেট্রিতে তাকে সমাহিত করা হয়।

## তথ্যসূত্র

## আরও দেখুন
* নেড গ্রিগরি
* স্যাম কস্টিক
* অস্ট্রেলীয় টেস্ট ক্রিকেটারদের তালিকা
* ১৮৭৬-৭৭ ইংল্যান্ড ক্রিকেট দলের অস্ট্রেলিয়া ও নিউজিল্যান্ড সফর
* টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা

## বহিঃসংযোগ
*
*

## গ্রন্থপঞ্জি
* Pollard, Jack, *Australian Cricket: 1803–1893, The Formative Years*, Sydney, The Book Company, 1995. ()
* Pollard, Jack, *Australian Cricket: The Game and the Players*, Sydney, Hodder & Stoughton, 1982. ()

বিষয়শ্রেণী:১৮৪৪-এ জন্ম
বিষয়শ্রেণী:১৯১৪-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:কেন্টের ক্রিকেটার
বিষয়শ্রেণী:জেন্টলম্যান অব দ্য সাউথের ক্রিকেটার
বিষয়শ্রেণী:জেন্টলম্যানের ক্রিকেটার
বিষয়শ্রেণী:জেন্টলম্যান অব ইংল্যান্ডের ক্রিকেটার
বিষয়শ্রেণী:ঢাকা থেকে আগত ক্রিকেটার
বিষয়শ্রেণী:নর্থ ভার্সাস সাউথের ক্রিকেটার
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:মিডলসেক্সের ক্রিকেটার
বিষয়শ্রেণী:মেলবোর্ন ক্রিকেট ক্লাবের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:উইকেট-রক্ষক
বিষয়শ্রেণী:রাগবি স্কুলে শিক্ষিত ব্যক্তি
সংস্কৃতিতে স্বাধীনতা পুরস্কার

**সংস্কৃতিতে স্বাধীনতা পুরস্কার** হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলাদেশের সংস্কৃতির বিভিন্ন ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক  কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই জয়নুল আবেদীন (মরণোত্তর) ও রুনা লায়লাকে “সংস্কৃতিতে স্বাধীনতা পুরস্কার” প্রদান করা হয়।

## আরও দেখুন
* স্বাধীনতা পুরস্কার;
* সংস্কৃতিতে স্বাধীনতা পুরস্কার বিজয়ীদের তালিকা।

## তথ্যসূত্র

## বহিঃসংযোগ
* স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা।

বিষয়শ্রেণী:স্বাধীনতা পুরস্কার
বিষয়শ্রেণী:১৯৭৭-এ প্রবর্তিত পুরস্কার
বিষয়শ্রেণী:১৯৭৭-এ বাংলাদেশে প্রতিষ্ঠিত
ভ্লাদিমির কোপেন

**ভ্লাদিমির পিটার কোপেন** (, *ভ্লাদিমির পেত্রোভিচ কিওপেন*; ৭ অক্টোবর ১৮৪৬ – ২২ জুন ১৯৪০) ছিলেন একজন রুশ-জার্মান ভূগোলবিদ, আবহাওয়াবিদ, জলবায়ুবিদ এবং উদ্ভিদ বিজ্ঞানী। সেন্ট পিটার্সবার্গে পড়াশোনা শেষ করে তিনি তার কর্মজীবনের অধিকাংশ সময় জার্মানি এবং অষ্ট্রিয়ায় অতিবাহিত করেন। বিজ্ঞানে তার উল্ল্যেখযোগ্য অবদান হলো জলবায়ুর শ্রেণিবিভাগ পদ্ধতি প্রণয়ন। তার জলবায়ুর শ্রেণিবিভাগটি কিছুটা পরিমার্জিত রূপে এখনো সাধারণভাবে ব্যবহৃত হয়।  বিজ্ঞানের একাধিক শাখায় কোপেনের উল্ল্যেখযোগ্য অবদান রয়েছে।

## পটভূমি এবং শিক্ষাজীবন
ভ্লাদিমির কোপেন রাশিয়ার সেন্ট পিটার্সবার্গে জন্মগ্রহণ করেন এবং ২০ বছর বয়স পর্যন্ত সেখানেই বসবাস করেন। তিনি অষ্ট্রিয়ার গ্রাজ শহরে মৃত্যুবরণ করেন। কোপেনের পিতামহ পেশায় ছিলেন একজন ডাক্তার। রাশিয়ার স্বাস্থ্যব্যবস্থার উন্নয়নের জন্য জার দ্বিতীয় ক্যাথেরিন যেকজন ডাক্তারকে আমন্ত্রণ জানিয়েছিলেন, তিনি ছিলেন তাদের মধ্যে অন্যতম। পরবর্তীতে কোপেনের দাদা জারের ব্যক্তিগত চিকিৎসক হিসেবে দায়িত্ব পালন করেন।  তার পিতা, পিয়ত্তর কোপেন ছিলেন একাধারে বিখ্যাত ভূগোলবিদ এবং প্রাচীন রুশ সংস্কৃতির ইতিহাসবিদ ও নৃতত্ত্ববিদ। এছাড়াও তিনি পশ্চিম ইউরোপের স্লাভিস এবং রুশ বিজ্ঞানীদের মাঝে জ্ঞান বিনিময়ে গুরুত্বপূর্ণ অবদান রাখেন।

কোপেন ক্রিমিয়ার সিমফেরোপোলে তার মাধ্যমিক শিক্ষা জীবন শুরু করেন এবং ১৮৬৪ সালে সেন্ট পিটার্সবার্গে বিশ্ববিদ্যালয়ে উদ্ভিদবিজ্ঞান বিষয়ে অধ্যয়ন শুরু করেন। ১৮৬৭ সালে তিনি হাইডেলবার্গ বিশ্ববিদ্যালয়ে স্থানান্তরিত হন এবং ১৮৭০ সালে লিপজিগ বিশ্ববিদ্যালয়ে উদ্ভিদের বৃদ্ধিতে তাপমাত্রার প্রভাব এই বিষয়ের ওপরে ডক্টরেট গবেষণা ডিফেন্স দেন। 

কোপেন পৃথিবীর জলবায়ুর শ্রেণিবিভাগকে প্রথম প্রকাশ করেন ১৯০১ সালে। কয়েকবার সংশোধনের পর এর চূড়ান্ত সংস্করণ প্রকাশিত হয় ১৯৩৬ সালে। তিনি পাঁচটি প্রধান উদ্ভিজ্জ শ্রেনীর সাথে সম্পর্কিত পাঁচটি প্রধান জলবায়ু অঞ্চল চিহ্নিত করেন:
* ক্রান্তীয় বৃষ্টিবহুল জলবায়ু
* শুষ্ক জলবায়ু
* উষ্ণ তাপমাত্রার বৃষ্টিবহুল জলবায়ু
* তীব্র শীত সম্পন্ন বৃষ্টিবহুল জলবায়ু
* মেরু জলবায়ু

## কর্মজীবন এবং অবদান
কোপেন আধুনিক আবহাওয়াবিদ্যা এবং জলবায়ু বিজ্ঞানের অন্যতম প্রতিষ্ঠাতা। 

## তথ্যসূত্র

## গ্রন্থপঞ্জি
* Allaby, Michael (2000). *Encyclopedia of Weather and Climate*. New York: Facts On File, Inc. .
* Köppen, Wladimir and Wegener, Alfred (1924): The Climates of the Geological Past ' Facsimile of the German original and English translation of 'Die Klimate der Geologischen Vorzeit' Berlin, Stuttgart: Gebr. Borntraeger 

বিষয়শ্রেণী:ভূগোল
বিষয়শ্রেণী:ভূগোলবিদ
বিষয়শ্রেণী:১৮৪৬-এ জন্ম
বিষয়শ্রেণী:১৯৪০-এ মৃত্যু
টেড বোলি

**এডওয়ার্ড হেনরি বোলি** (; জন্ম: ৬ জুন, ১৮৯০ - মৃত্যু: ৯ জুলাই, ১৯৭৪) সারের লেদারহেড এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২৯ থেকে ১৯৩০ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে সাসেক্সের পক্ষাবলম্বন করেন **টেড বোলি**। দলে তিনি মূলতঃ আক্রমণধর্মী ডানহাতি উদ্বোধনী ব্যাটসম্যানের দায়িত্ব পালন করতেন।

## খেলোয়াড়ী জীবন
প্রথম বিশ্বযুদ্ধের পূর্বে মাত্র এক মৌসুম নিয়মিতভাবে খেলার সুযোগ ঘটে বোলির। ১৯২০ সালে ক্রিকেট পুনরায় শুরু হলে তখন তার বয়স ৩০-এ চলে যায়। কিন্তু পরবর্তী চৌদ্দ বছর ব্যাটহাতে বিশ্বস্ততার পরিচয় দিয়ে নিজ কাউন্টি দলের পক্ষে রানের ফুলঝুরি ছোটান তিনি।

১৯২৭ থেকে ১৯২৯ সাল পর্যন্ত তিন মৌসুম কাউন্টি দলের পক্ষে বিশাল সংখ্যায় রান সংগ্রহ করেন।

## টেস্ট ক্রিকেট
৩৯ বছর বয়সে ইংল্যান্ড ক্রিকেট দলের সদস্যরূপে মনোনীত হন। ১৯২৯ সালে দক্ষিণ আফ্রিকার বিপক্ষে দুই টেস্টে অংশগ্রহণের সুযোগ ঘটে তার। পরবর্তী শীত মৌসুমে হ্যারল্ড জিলিগানের নেতৃত্বাধীন এমসিসি দলের অন্যতম সদস্য হিসেবে নিউজিল্যান্ড ও অস্ট্রেলিয়া সফর করেন।

নিউজিল্যান্ডের বিপক্ষে চার টেস্টের সিরিজের তিনটিতে মাঠে নামেন। তন্মধ্যে অকল্যান্ডে ১০৯ রানের মনোরম ইনিংস উপহার দেন তিনি।

## কাউন্টি ক্রিকেট
সাসেক্সে খেলাকালীন বেশ কিছুসংখ্যক বড় ধরনের জুটি গড়তে অংশ নেন। তন্মধ্যে দুইটি জুটির সংগৃহীত রান অদ্যাবধি কাউন্টি রেকর্ডরূপে টিকে আছে।

১৯২১ সালে নর্দাম্পটনে নর্দাম্পটনশায়ারের বিপক্ষে দ্বিতীয় উইকেট জুটিতে মরিস টেটের সাথে ৩৮৫ রান তুলেন। ১৯২৯ সালে হোভে গ্লুচেস্টারশায়ারের বিপক্ষে অংশ নিয়ে একদিনে অপরাজিত ২৮০ রান করেন। এ সময়ে প্রথম উইকেট জুটিতে জিম পার্কস সিনিয়রকে সাথে নিয়ে ৩৬৮ রান করেন।

সাসেক্সের এই রেকর্ড চার বছর টিকেছিল। পরবর্তীতে জন ল্যাংগ্রিজের সাথে ৪৯০ রান তুলে নতুন রেকর্ডের জন্ম দেন। প্রথম উইকেট জুটিতে ইংল্যান্ডে এটি তৃতীয় সর্বোচ্চ, সর্বকালের চতুর্থ সর্বোচ্চ ও প্রথম-শ্রেণীর ক্রিকেটের যে-কোন উইকেটে অষ্টম সর্বোচ্চ রানের জুটি হিসেবে এটি স্বীকৃত।

হোভে অনুষ্ঠিত মিডলসেক্সের বিপক্ষের ঐ খেলায় বোলি তার ব্যক্তিগত সর্বোচ্চ ২৮৩ রানের ইনিংস খেলেছিলেন। এছাড়াও বোলি কার্যকরী লেগ স্পিনার হিসেবে দলে প্রভূতঃ ভূমিকা রেখেছেন।

## অর্জনসমূহ
প্রতি মৌসুমেই কমপক্ষে ৫০ উইকেট পেয়েছেন তিনি। ১৯২৮ সালে ৯০ উইকেট লাভের পাশাপাশি ২,৩৫৯ রান তুলেন। ১৯৩০ সালে উইজডেন কর্তৃপক্ষ কর্তৃক বর্ষসেরা ক্রিকেটার মনোনীত হন তিনি।

৯ জুলাই, ১৯৭৪ তারিখে ৮৪ বছর বয়সে হ্যাম্পশায়ারের উইনচেস্টারে টেড বোলি’র দেহাবসান ঘটে।

## তথ্যসূত্র

## আরও দেখুন
* দিলীপসিংজী
* মেরিলেবোন ক্রিকেট ক্লাব
* উইজডেন বর্ষসেরা ক্রিকেটার

## বহিঃসংযোগ
*
*

বিষয়শ্রেণী:১৮৯০-এ জন্ম
বিষয়শ্রেণী:১৯৭৪-এ মৃত্যু
বিষয়শ্রেণী:১৯১৯ থেকে ১৯৪৫ সময়কালীন ইংরেজ ক্রিকেটার
বিষয়শ্রেণী:অকল্যান্ডের ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:এস. বি. জোয়েল একাদশের ক্রিকেটার
বিষয়শ্রেণী:এল. এইচ. টেনিসন একাদশের ক্রিকেটার
বিষয়শ্রেণী:নর্থ ভার্সাস সাউথের ক্রিকেটার
বিষয়শ্রেণী:প্লেয়ার্সের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:সাসেক্সের ক্রিকেটার
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
বিগ বস ১১

***বিগ বস ১১*** (এছাড়াও ***বিগ বস: পড়শি বাজায়েঙ্গে বারো*** নামেও পরিচিত) ভারতীয় আপাতবাস্তব টেলিভিশন অনুষ্ঠান *[[বিগ বস|বিগ বসের]]* হিন্দি সংস্করণের একাদশ মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০১৭ সালের ১লা অক্টোবর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১০৬ দিনের যাত্রা শেষে ২০১৮ সালের ১৪ই অক্টোবর তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স টিভির পাশাপাশি ডিজিটাল মাধ্যম ভুটে সম্প্রচারিত হয়েছে। ভারতীয় অভিনেতা সালমান খান পূর্ববর্তী মৌসুমের মতো এই মৌসুমেও উপস্থাপনা করেছেন।

১৯ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেত্রী শিল্পা শিন্দে জয়লাভ করেছেন, অন্যদিকে হিনা খান প্রথম রানার-আপ হয়েছেন। এছাড়াও বিকাশ গুপ্তা, পুনিশ শর্মা এবং আকাশ দাদলানি ফাইনালে পৌঁছেছিলেন।

## বিন্যাস
*বিগ বস* মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান *[[বিগ ব্রাদার (ওলন্দাজ টেলিভিশন ধারাবাহিক)|বিগ ব্রাদারের]]* আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

## বাসিন্দা
[থাম্ব|ডান|220px|এই মৌসুমের বিজয়ী [শিল্পা শিন্দে]]

## তথ্যসূত্র

## বহিঃসংযোগ
*  

বিষয়শ্রেণী:বিগ বসের (হিন্দি টেলিভিশন ধারাবাহিক) মৌসুম
বিষয়শ্রেণী:২০১৭-এ ভারতীয় টেলিভিশন মৌসুম
বিষয়শ্রেণী:২০১৮-এ ভারতীয় টেলিভিশন মৌসুম
বিষয়শ্রেণী:কালার্স টিভির মৌলিক অনুষ্ঠান